Súradnice: 50°37′52″S 14°45′11″V﻿ / ﻿50,63111°S 14,75306°V﻿ / 50.63111; 14.75306

**Ploužnice** je obnovená dedina, časť mesta Ralsko v okrese Česká Lípa. Nachádza sa asi 6 km na severozápad od Kuřívody a 2,5 km na juhovýchod od Mimone. Prechádza tu cesta II/268. Je tam evidovaných 88 adries (objektov), resp. 464 adries (71 rodinných domov a 393 bytov). Trvalo tu v roku 2011 žilo 839 obyvateľov.

Ďalšie informácie
-----------------

Domčeky Ploužnice pri ceste II/268
Sídlisko v Ploužnici, niekoľko domov je neobývaných
Ploužnice sa delí na dve časti (oddeľuje ich práve cesta II/268) v dvoch rôznych katastrálnych územiach: časť *Ploužnice* leží v k. ú. **Ploužnice pod Ralskem** o rozlohe 17,25 km2, časť *Hradčany-sídliště* (niekedy nazývaná tiež *Ploužnice-sídlisko*) leží v k. ú. **Hradčany nad Ploučnicí** o rozlohe 25,13 km2. Pôvodné katastrálne územie bolo *Ploužnice* a malo asi o pätinu menšiu rozlohu.

Sídlo leží v nadmorskej výške 280 metrov a preteká ňou od východu na západ Ploužnický potok a na severozápade dediny sa vlieva do Ploučnice. Záverečný úsek Ploužnického potoka a následný tok Ploučnice až po ďalšiu Ralskú dedinu Boreček sa chráni ako prírodná pamiatka Meandry Ploučnice u Mimoně. Ramenom Ploužnického potoka je *Čistecký příkop*, ktorý slúžil ako vodný náhon do *Lesného závodu*.

Sídlom neprechádza žiadna zo značených turistických trás KČT, vedie tu od Mimone cyklotrasa 241.

Do katastra Ploužnice patrí aj samota Sklená Huť.

Dejiny
------

Prvá zmienka o pôvodnej dedine (nem.  *Plauschnitz* alebo *Plaužnice*) pochádza z roku 1369. Je uvádzaná ako prislúchajúce miesto k hradu Stohánek. Roku 1432 a 1516 sa uvádza obec v súvislosti s panstvom Děvín. Názov Ploužnice ukazuje na český pôvod - "plužina = neorateľné pole". Ako uvádza Chytilov miestopis, v roku 1921 pri sčítaní ľudu bolo zapísaných 82 domov a 425 obyvateľov (zntoho 25 Čechov, 391 Nemcov a 7 obyvateľov bolo nezistenej národnosti). Farský úrad, žandárska stanice, pošta, telegraf boli v Mimoni (4,7 km).

V roku 1947 bola začlenená do vojenského výcvikového priestoru Ralsko, prejazdná hlavná cesta (teraz značená cesta II/268) s príkazom zákaz zastavenia zostala aj pre verejnosť. Po obsadení priestoru sovietskou armádou v roku 1968 sa na okraji dediny smerom k vojenskému letisku Hradčany postavil rad obytných domov.

Z pôvodných 86 domov zostalo asi len 37, pôvodné stavby stoja okolo hlavnej cesty Mimoň-Kuřívody. Ďalšie potom pri križovatke, kde odbočuje cesta do susedného Hvězdova. Niekoľko domov je roztrúsených pozdĺž potoka a tri domy stoja pri hostinci "Blízalka". Všetky domy sú v súkromnom vlastníctve a zrekonštruované. Po ostatných stavbách sa nenachádzajú veľké pozostatky. Pri Ploužnickom rybníku stál mlyn, ktorý je dnes zničený. V blízkosti stáli pôvodné schátrané hospodárske budovy.

V údolí, ktoré oddeľovalo Ploužnici od Hvězdova, vybudovali vojaci v sedemdesiatych rokoch tri vodné nádrže. Nádrže zadržujú vody Ploužnického potoka, ktorý v týchto miestach tiekol dvomi korytami v trávnatej nive. Pri ceste do Okien, neďaleko rybníka, bola v obci kaplnka, po ktorej nie sú žiadne pozostatky. Nad obcou v lese stál cintorín, ktorý dnes pripomína niekoľko zvalených náhrobkov. Na zvyšnej časti cintorína rastie borovicový les. Na katastri Ploužnice bolo za pobytu sovietskej posádky vybudované veľké sídlisko pre vojakov a tepláreň, ktorá vykurovala celý areál. Dnes je väčšina panelových domov opravená a obývaná. Tepláreň vykuruje ploužnické sídlisko aj byty v Mimoni.

Severná časť bývalej Ploužnice pripadla začiatkom roka 1992 mestu Mimoň, čím došlo k duplicite čísel evidenčných a popisných na území mesta. To vyriešila až vyhláška č.4/98 o vytvorení novej časti Mimone s názvom Mimoň VI k 1. júnu 1998.

Pôvodná obec siahala až na východ za Ploužnický rybník. Po zrušení vojenského priestoru pripadla táto východná časť až k ulici Skašov pod susedný Hvězdov.

Referencie
----------

1. ↑  Ministerstvo vnitra ČR. *Adresy v České republice* [online]. 2016-01-15, [cit. 2016-05-30]. Dostupné online.
2. 1 2  Český statistický úřad. *Sčítání lidu, domů a bytů 2011* [online]. 2011-03-26, [cit. 2016-05-30]. Dostupné online.
3. ↑  Územně identifikační registr ČR. *Část obce Ploužnice* [online].. Dostupné online.
4. ↑  Územně identifikační registr ČR. *Katastrální území Ploužnice pod Ralskem* [online]. 2013-01-01, [cit. 2016-01-17]. Dostupné online.
5. ↑  Územně identifikační registr ČR. *Katastrální území Hradčany nad Ploučnicí* [online]. 2013-01-01, [cit. 2016-01-17]. Dostupné online.
6. 1 2  Ústřední archiv zeměměřictví a katastru ČÚZK. *Stabilní katastr – indikační skici a císařské otisky* [online]. [Cit. 2016-01-17]. Dostupné online.
7. 1 2  ŠŤASTNÝ, Jiří. *Uličník Mimoně*. Mimoň : Město Mimoň, 2012. ISBN 978-80-260-1337-2. Kapitola Ploužnice, s. 93.
8. ↑   *Mapa KČT 15, Máchův kraj, 4. vydanle*. Praha : Trasa s.r.o, 2008. ISBN 978-80-7324-168-1.
9. ↑   *Ploužnice (Plauschnitz)* [online]. www.zanikleobce.cz, [cit. 2016-05-30]. Dostupné online.
10. ↑   *Ploužnice – Plauschnitz* [online]. www.zanikleralsko.cz, [cit. 2015-05-30]. Dostupné online.
11. ↑   *Vyhláška č. 4/98 o vytvoření nové části města Mimoně* [online]. mestomimon.cz, [cit. 2016-05-30]. Dostupné online. Archivované 2019-05-10 z originálu.
12. ↑   *Základní mapy ČÚZK* [online]. Český úřad zeměměřický a katastrální, [cit. 2016-01-17]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Ploužnice (Ralsko)**

Externé odkazy
--------------

* Katastrálna mapa katastra Ploužnice pod Ralskem na webe ČÚZK
* Katastrálna mapa katastra Hradčany nad Ploučnicí na webe ČÚZK

| Mesto Ralsko - časti |
| --- |
| Boreček • Horní Krupá • Hradčany • Hvězdov • Jabloneček • Kuřívody • Náhlov • Ploužnice • Svébořice |

Zdroj
-----

*Tento článok je čiastočný alebo úplný preklad článku Ploužnice (Ralsko) na českej Wikipédii.*